Kaleb Corey

Peeny (kotitonttu)

Tipi (korppi)

Dahlia Pierce

Kaleb Kol Westphall Corey (s.14.2.1977) on Grainne ja Castor Westphall Coreyn esikoinen ja ainoa poika. Englantilaisen nuorukaisen juuret kiirivät äitinsä kautta kauas Irlantiin, mutta suku on asunut jo useamman sata vuotta Englannin puolella. Vanhempiensa ja sisarensa Callien tavoin Kaleb on wicca ja omaa deityjensä Mug Ruthin ja Tailtiun suomat maan voimat, jotka auttavat nuorukaista esimerkiksi kätkemään liikkumisensa luonnonhelmassa.

## Lapsuus

Kaleb on kasvanut Ancient Raven -nimisen majatalon ympäristössä. Nuorukaisen vanhemmat olivat kiireisiä alati kasvavan bed & breakfast -yrityksen kanssa, mutta Kaleb viihtyi vieraiden kanssa ja oppi heiltä paljon ja enemmänkin, eikä näin ollen koe jääneensä mistään paitsi.

Kaikenlaiset noidat ja velhot, vampyyrit ja muut olennot saivat Kalebin kiinnostumaan nekromantiasta. Vaikka se taikuuden laji onkin pimeän puolella, ei Kaleb - tai kukaan Westphall Coreyn perheestä - koe olevansa kenenkään puolella.

## Tylypahka v. 1988 - 1995

Kaleb lajiteltiin ensimmäisenä koulupäivänään luihuisen tupaan, jota ei oikeastaan pidät outona, sillä hän kokee yhä olevansa lähes kaikkea sitä, mitä luihuisen tupaan kuuluvilta odotetaan. Kaleb omaa korkean omanarvontunnon, hän on päämäärätietoinen ja kunnianhimoinen, vaikkei lukeudukaan siihen luihuisen kastiin, jotka hylkivät jästisyntyisiä ja puoliverisiä. Grainne ja Castor olivat puuskupuhista ja korpinkynnestä, sekä kahta vuotta myöhemmin kouluun tullut pikkusisko, Callie, lajiteltiin rohkelikkoon.
Kaleb on tuttu kasvo jälki-istunnoissa, niin tuttu, että on jo melkein onnistunut kesyttämään kärttynä tunnetun Voron. Suurin syy jälki-istunnoissa viihtymiselle on liemivarastossa luvaton oleskelu liikkumiskiellon jo alettua, sekä Kiellettyyn Metsään seikkailu. Kumpikin näistä selittyy sillä, ettei Kalebilla itsellään ole paikkaa, jossa harjoittaa uskontoaan ilman uteliaita silmiä. Kalebin suruksi se ei ole Dumbledorenkaan mielestä riittävä syy rikkoa jopa neljää koulun sääntöä.

## Ulkonäkö

Kalebilla on kihartuvat tummat hiukset, joissa on ikään kuin luonnon muovaamia hiukan vaaleampia raitoja. Silmät ovat iiriksen reunoilta vihreät ja pupillin ympäriltä harmaat.

Nuorukainen on tavanomaisen mittainen 185 senttimetriä ja hyötyliikuntalihaksikas vartalo, josta koostuu yhteensä 85 kiloa painoa. Silloin tällöin Kaleb innostuu esimerkiksi lenkkeilystä, mutta pääasiassa jättää urheilun muille kokiessaan urheilun vain ajanhukkana ja tarpeettomana itseiskidutuksena.

Tyylissään Kaleb suosii mustia farkkuja ja huppareita, sekä satunnaisesti neuletakkeja ja kauluspaitoja. Valkoinen t-paita sen kaiken alla on ennemminkin sääntö kuin poikkeus.

## Kyvyt ja taidot

Kouluaineissa Kaleb loistaa erityisesti liemissä ja yrttitiedossa ja ne ovat vapaa-ajallakin yksiä Kalebin intohimoista. Nekromantia, jossa edellä mainittuja käyttää hyödykseen, on todistetusti Kalebin vahvin aihealue. Nuorukainen onkin tiedetysti ensimmäinen, joka on herättänyt täydellisesti jonkun henkiin - sisarensa Callien.

Kaleb tulee myös hyvin toimeen erilaisten eläinten ja olentojen kanssa. Ancient Ravenissa on postipöllöjen sijasta korppeja, jotka kuljettavat sekä asukkaiden, että vieraiden postit. Kalebilla on oma, henkilökohtainen postikorppi, joka toimittaa myös lemmikin virkaa; Tipi. Majatalon lähistöllä on yksisarvistallit, missä Kaleb tapaa aina silloin tällöin autella tallipoikia. Westphall Coreyn perheellä on myös kolme valtavaa tanskandoggia; Fifi, Mimi ja Tito.

Kaleb on myös vahva okklumoija, sekä taitaa lukilitiksen salat.

## Ihmissuhteet

Kaleb on yksi Tylypahkan suosituimpia poikia, etenkin tyttöjen keskuudessa, eikä ole salaisuus, että Kaleb on viihdyttänyt useampaakin tyttöä lakanoidensa välissä. Sen vahvempia ystävyyssuhteita ei Kalebilla ole kehkeytynyt nuorukaisen ollessa niin sitoutumiskammoinen ja jollain tasolla tunnepelkoinenkin.

### Grainne ja Castor Westphall Corey

Kaleb ei koe olevansa kovinkaan läheinen vanhempiensa kanssa. Grainne ja Castor antavat poikansa olla niin pitkälle täysin rauhassa hyysäämiseltä, kun koulusta tulleet arvosanat pysyvät Odotuksia Ylittävän tasolla tai parempana. Kaleb kuitenkin tietää voivansa kääntyä vanhempiensa puoleen tilanteessa kuin tilanteessa, mutta ei ole tähän mennessä kertaakaan niin tehnyt.

### Callie Westphall Corey

Kalebilla on hyvin erityinen suhde sisareensa. Koko lapsuuden Kaleb katsoi kaksi vuotta nuoremman sisaruksensa perään ja piti huolen, ettei tuo joutuisi hankaluuksiin. Callie kuitenkin sairastui vakavasti mieleltään ja joutui vuonna 1993 Pyhään Mungoon, jossa myöhemmin riisti itseltään hengen. Kaleb käytti hyväkseen nekromantiaa, jolla sai Callien herätettyä eloon.

Callie ei kuitenkaan herännyt omana, ystävällisenä itsenään, vaan hän oli kärkevä, erittäin huonomuistinen ja ilkeä. Kaleb lähti sekä Dahlia Piercen ja Eliza Griffithin, että professori Dumbledoren avustuksella etsimään ratkaisua asiaan. Binnie Hesperia avusti Kalebia pyydystämään sielun, jolla maailmankaikkeuden tasapaino olisi saavutettu ja Callie palaisi normaaliksi itsekseen.

### Dahlia Pierce

Dahlia on tällä hetkellä ainoa, jonka Kaleb laskisi ystäväkseen. Kaksikko tutustui 1994 ja saman vuoden lopulla he päätyivät viettämään iltaa lakanoiden välissä siitä huolimatta, että Dahlia oli vielä parisuhteessa rohkelikon Noel Owstonin kanssa.

Dahlian erottua petetystä poikaystävästään kaksikko tuntui lähestyvän entisestään, mutta Kaleb oli tehnyt jo aiemmin selväksi, ettei heistä tulisi ystäviä enempää ja ilmaisi suoraa, kuinka hän inhosi jopa ihastumisen tunnetta. Kaleb tietää kyllä Dahlian ihastuneen - tai ehkä omaavan vahvempiakin tunteita - muttei koskaan mainitse asiasta vain välttääkseen särkemästä toisen sydäntä tai aiheuttamasta kiusallisia tilanteita.

### Binnie Hesperia

Kaleb ajattelee Binnien tietävän vain ongelmia. Kaksikolla on täysin toisistaan hyötyvä suhde, jossa Kaleb toimii salapoliisina, jotta Binnie pysyisi kartalla kaikessa, mitä koululla tapahtuu. Binnie taas hankkii Kalebille liemitarvikkeita, joihin nuorukaisella itsellään ei olisi joko varaa tai ne olisi hankalasti hankittavissa. Kumpikaan ei kysele liikoja toistensa motiiveista, vaan toimivat täysin

### Rocco Lestrange

Kaleb on ikuisessa kiitollisuuden velassa Roccolle siitä hyvästä, että Rocco ehätti Iskunkiertokujalla pelastamaan nuorukaisen hengen. Kaleb oli vasta astunut apoteekin ovista ulos, kun täysin tuntematon henkilö heitti kamppiherjan ja hyökkäsi Kalebin kimppuun. Rocco ilmaantui kuin tilauksesta ja pelasti Kalebin hengen katkaisemalla hyökkääjän niskan.

Kaksikolla ei kuitenkaan ole sen läheisempää suhdetta toisiinsa, vaikka Kaleb kovin yrittääkin olla Roccolle tukipilarina vieraassa kouluympäristössä.

### Elizabeth Griffith

Eliza oli Kalebin ystävänpäivädeitti vuonna 1995. Muutamaa viikkoa aiemmin kaksikko oli ajautunut kuumempiin tunnelmiin valvojaoppilaiden kylpyhuoneessa ja sitä aiemmin Kaleb oli kutsunut Elizan kanssaan Salaisten Kirjojen Osastolle. Kaleb oli myös aiemmin 1994 syksyllä saanut Elizan houkuteltua luistamaan valvojaoppilaan velvollisuuksistaan ja päästämään Kalebin käymään liikkumiskiellon ulkopuolella Kielletyssä Metsässä, sekä oli liittynyt nuorukaisen seuraan nähdäkseen, miksi Kaleb sinne oli edes menossa. Kaleb kertoi tällöin Elizalle sukunsa wiccalaisuudesta ja näytti tytölle Kielletyn Metsän covenin rumpupiirin.